 Suxufiga Yoonis Cali Nuur oo isaguna halkaas ka hadlay, ayaa SOLJA u soo jeediyey inuu ballaadhiyo Shaqada uu Saxaafadda iyo Suxufiyiinta Somaliland u hayo, sida Ururrada kale ee Saxaafadda Caalamkuba u shaqayso si la mid ah, waxaanu yidhi; Ururka SOLJA runtii wax badan bay qabteen, waxaanan idiin soo jeedinayaa inaydaan ku koobnaan keliya, inaad Xuquuqda Weriyaha la xidhay u dooddaan, balse waa inaad Suxufiga markasta Xuquuqdiisa u dooddaan oo aad Maamulayaasha iyo Mulkiilayaasha Warbaahinta Waajib kaga dhigtaan inay Mushahar siiyaan Weriyeyaasha, si baahida Suxufigu u noqon karto mid xaddidan. 